CELEX: C2006/131/53
Language: et
Date: 2006-06-03 00:00:00
Title: Kohtuasi C-119/06:  28. veebruaril 2006.  aastal esitatud hagi — Euroopa Ühenduste Komisjon  versus  Itaalia Vabariik

3.6.2006   
            
            
               ET
            
            
               Euroopa Liidu Teataja
            
            
               C 131/29
            
         28. veebruaril 2006. aastal esitatud hagi — Euroopa Ühenduste Komisjon 
         versus
       Itaalia Vabariik
   (Kohtuasi C-119/06)
   (2006/C 131/53)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: X. Lewis ja advokaat M. Mollica)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Toscana maakond ja selle maakonna sanitaaramet sõlmisid 11. oktoobril 1999 Confederazione delle Misericordie d'Italia, ANPAS — Toscana regionaalkomitee ja Croce Rossa Italiana — Toscana osakonnaga regionaalse raamlepingu tervishoiualase transporditeenuse osutamiseks ja seejärel pikendasid seda raamlepingut 28. märtsi 2003. aasta vastastikuse mõistmise protokolliga ning lõpuks sõlmisid 19. aprilli 2004. aasta maakondliku otsuse nr 379 põhjal uue regionaalse raamlepingu, säilitades suhted ülalmainitud organisatsioonidega ja usaldades neile kõnealuste teenuste haldamise ajavahemikuks jaanuarist 2004 kuni detsembrini 2008, siis on Itaalia Vabariik rikkunud nõukogu 18. juuni 1992. aasta direktiivist 92/50/EMÜ, millega kooskõlastatakse riiklike teenuslepingute sõlmimise kord (1), ja eelkõige selle artiklitest 11, 15 ja 17 tulenevaid kohustusi.
            
         
               —
            
            
               Mõista kohtukulud välja Itaalia Vabariigilt.
            
         Väited ja peamised argumendid
   Komisjon väidab, et ülalnimetatud lepingud, millega delegeeriti kõnealuse teenuse osutamine, kujutavad endast teenuste riigihankelepinguid, mis sõlmiti otse ilma ühtegi hankemenetlust läbi viimata, ja rikuvad seega riigihankelepingute alast ühenduse õigust.
   
      (1)  EÜT L 209, 24.7.1992, lk 1; ELT eriväljaanne, 06/01.